b"\n_START_ARTICLE_\nAig\xc3\xbces negres\n_START_PARAGRAPH_\nLes aig\xc3\xbces negres o fecals s\xc3\xb3n un tipus d'aigua residual que est\xc3\xa0 contaminada amb subst\xc3\xa0ncies fecals i orina, procedents de deixalles org\xc3\xa0niques d'humans o animals. La seva import\xc3\xa0ncia \xc3\xa9s tal que requereix sistemes de canalitzaci\xc3\xb3, tractament i desallotjament. El seu tractament nul o indegut genera greus problemes de contaminaci\xc3\xb3 de l'aigua.\n_START_SECTION_\nDescontaminaci\xc3\xb3\n_START_PARAGRAPH_\nEls diferents m\xc3\xa8todes de tractament atenen al tipus de contaminaci\xc3\xb3: Per a la mat\xc3\xa8ria en suspensi\xc3\xb3, tant org\xc3\xa0nica com inorg\xc3\xa0nica, s'empra la sedimentaci\xc3\xb3 i la filtraci\xc3\xb3 en totes les seves variants. Per a la mat\xc3\xa8ria dissolta s'empren els tractaments biol\xc3\xb2gics (de vegades l'oxidaci\xc3\xb3 qu\xc3\xadmica) si \xc3\xa9s org\xc3\xa0nica, o els m\xc3\xa8todes de membranes, com l'osmosi, si inorg\xc3\xa0nica. _NEWLINE_Els m\xc3\xa8todes de desinfecci\xc3\xb3 de les aigua fecal s\xc3\xb3n principalment la cloraci\xc3\xb3 i l'ozonitzaci\xc3\xb3, per\xc3\xb2 tamb\xc3\xa9 s'ha usat la bromaci\xc3\xb3 i la radiaci\xc3\xb3 ultraviolada. El m\xc3\xa9s usat \xc3\xa9s la cloraci\xc3\xb3 per ser barata, f\xc3\xa0cilment disponible i molt efectiva. No obstant aix\xc3\xb2, com el clor \xc3\xa9s t\xc3\xb2xic per a la vida aqu\xc3\xa0tica l'aigua tractada amb aquest element ha de ser sotmesa a decloraci\xc3\xb3 abans de disposar-a cursos d'aigua natural."